დრაგან ჯაიჩი

დრაგან ჯაიჩი (; დ. 30 მაისი, 1946) — სერბი ფეხბურთელი. თამაშობდა იუგოსლავიის ეროვნულ ნაკრებში, ასევე საფეხბურთო კლუბებში: „ცრვენა ზვეზდა“ და „ბასტია“. მიიჩნევა იუგოსლავიის ერთ-ერთ საუკეთესო ფეხბურთელად.

საკლუბო კარიერა
ჯაიჩმა კარიერის უმეტესი ნაწილი „ცრვენა ზვეზდაში“ გაატარა, სადაც ის გუნდის მთავარი ვარსკვლავი იყო. ითვლებოდა სერბული ფეხბურთის „ოქროს ეპოქის“ ლიდერად. საერთო ჯამში „ცრვენა ზვეზდას“ მაისურით 391 მატჩში ითამაშა და 113 გოლი გაიტანა. მისი მონაწილეობით კლუბმა არაერთი ეროვნული ტიტული მოიპოვა, მათ შორის ხუთჯერ იუგოსლავიის ჩემპიონატი და ოთხჯერ იუგოსლავიის თასი. 

გამოირჩეოდა კარგი დრიბლინგით. ბურთის კონტროლი და ტექნიკა მას საშუალებას აძლევდა ადვილად გაევლო მეტოქეთა დაცვა. ითვლებოდა ერთ-ერთ საუკეთესო მოთამაშედ ფლანგიდან ჩაწოდების კუთხით, რომლის პასების შემდეგ თანაგუნდელები ხშირად აღწევდნენ შედეგს. მიუხედავად იმისა, რომ ის ძირითადად მარცხენა ფლანგზე თამაშობდა, ჯაიჩს შესანიშნავი დარტყმის უნარი ჰქონდა და ხშირად გაჰქონდა გადამწყვეტი გოლები. 

აღიარებულია, ბალკანური ფეხბურთის ერთ-ერთ საუკეთესო მოთამაშედ, რომელმაც დიდ წარმატებას მიაღწია როგორც კლუბში, ისე ეროვნულ ნაკრებში. „ცრვენა ზვეზდას“ გულშემატკივრებისთვის ჯაიჩი ყველა დროის უდიდეს ვარსკვლავად და კლუბის ისტორიის სიმბოლოდ ითვლება.

სანაკრებო კარიერა
დრაგან ჯაიჩმა ნაკრებთან ერთად 1968 წლის ევროპის ჩემპიონატზე მეორე ადგილი დაიკავა, თავად კი ტურნირის საუკეთესო ფეხბურთელად დასახელდა.

მიღწევები
 საკლუბო 
„ცრვენა ზვეზდა“
 იუგოსლავიის პირველი ლიგა (5): 1963–64, 1967–68, 1968–69, 1969–70, 1972–73
 იუგოსლავიის თასი (4): 1963–64, 1967–68, 1969–70, 1970–71

 ეროვნული 
იუგოსლავია
 ევროპის საფეხბურთო ჩემპიონატი:
მეორე ადგილი (1): იტალია 1968
 ხმელთაშუა ზღვის თამაშები (1): იზმირი 1971

 რესურსები ინტერნეტში 

 დრაგან ჯაიჩი  „ცრვენა ზვეზდას“ საიტზე.

სქოლიო

კატეგორია:დაბადებული 30 მაისი
კატეგორია:დაბადებული 1946
კატეგორია:სერბი ფეხბურთელები
კატეგორია:ცრვენა ზვეზდას ფეხბურთელები
კატეგორია:იუგოსლავიელი ფეხბურთელები
კატეგორია:ბასტიას ფეხბურთელები
კატეგორია:1968 წლის ევროპის საფეხბურთო ჩემპიონატის ფეხბურთელები
კატეგორია:1974 წლის მსოფლიო საფეხბურთო ჩემპიონატის ფეხბურთელები
კატეგორია:ლიგა 1-ის ფეხბურთელები
კატეგორია:იუგოსლავიის პირველი ლიგის ფეხბურთელები
კატეგორია:1976 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები